
CERTIFICO: Que la Junta de Govern del Consell Comarcal de l’Alt Penedès, en sessió de 20 de novembre de 2025, va adoptar, entre d’altres, i a reserva dels termes que resultin de l’aprovació de l’acta corresponent, l’acord següent:

	[bookmark: _GoBack]“URG. 3 - Aprovar l’atorgament de subvenció, per concessió directa sense conveni de col·laboració, entre el Consell Comarcal de l’Alt Penedès i Les Cabanyes FC destinada a subvenir el finançament d’adquisició de maquinària, estris i equips de processament tecnològic

RELACIÓ DE FETS

En data 18/11/2025 i registre d’entrada número  E/0012852-2025, l’entitat Les Cabanyes FC, amb NIF G61193728, va presentar sol·licitud d’atorgament de subvenció per import de 10.000,00€ per finançar l’adquisició de maquinària, estris i equips de processament tecnològic. Concretament, per modernitzar les instal·lacions i processos formatius del futbol base del FC Les Cabanyes mitjançant la incorporació de tecnologies digitals. L’objectiu és millorar l’experiència formativa, optimitzar l’anàlisi esportiva i facilitar la gestió dels equips formatius. Digitalització i aplicatiu tecnològic per a la millora en la formació de futbol base.

El marc legal pel qual es regeixen les subvencions que es concreta en la Llei 38/2003, de 17 de novembre, General de Subvencions (en endavant LGS), i el seu Reglament de desenvolupament, aprovat pel Reial decret 887/2006, de 21 de juliol (en endavant RLGS) així com els articles 118 a 129 del Reglament d’Obres Activitats i Serveis dels Ens Locals de Catalunya aprovat pel Decret 179/1995, de 13 de juny (en endavant ROAS).

L’Ordenança General de Subvencions del Consell Comarcal de l’Alt Penedès, fou aprovada per acord del Ple de data 29 d’abril de 2008, i publicada al Butlletí Oficial de la Província número 259, corresponent al dia 28 d’octubre de 2008 (en endavant l’Ordenança). 

En aquesta Ordenança s’estableix, al seu article 14, els supòsits que habiliten a concedir subvencions pel procediment de concessió directa, de conformitat amb allò previst a l’article 22.2 de la LGS. 

En el cas concret objecte de sol·licitud, es donen les circumstàncies previstes a l’apartat primer lletra a) de l’article 14 de l’Ordenança “a) Quan estiguin consignades nominativament en el pressupost general inicial del CCAP, o en modificacions de crèdits degudament aprovades” per tal que es pugui procedir a la concessió d’una subvenció per concessió directa.

Així mateix, segons aquest article de l’Ordenança, en la resolució de la concessió, a més del/de la beneficiari/ària, l’objecte i la quantia de la subvenció, es fixaran el termini d’execució de l’activitat subvencionada, el termini i la forma de justificació, així com la compatibilitat amb altres subvencions o ajudes rebudes per la mateixa finalitat.

Vist l’informe emès, per la cap del servei de RH i PRL del Consell Comarcal, de 19 de novembre de 2025.

Vist l’informe emès, per l’interventor del Consell Comarcal, de 17 de novembre de 2025, en el qual informa que existeix consignació adequada i suficient a l’aplicació 920.78000 “Transferència a entitats, foment actuacions socials, esportives i culturals mitjançant inversions” del pressupost 2025, per import de 10.000,00€. 

FONAMENTS JURÍDICS
  
Ordenança general de subvencions i ajuts econòmics del Consell Comarcal de l’Alt Penedès.  
La Llei 38/2003, de 17 de novembre, General de Subvencions i el seu Reglament, aprovat per Reial decret 887/2006, de 21 de juliol, en tot allò que sigui considerat desenvolupament de la normativa bàsica indicada a la disposició final primera de la indicada Llei de subvencions.  
Reial decret 2568/1986, de 28 de novembre pel qual s’aprova el reglament d’organització, funcionament i règim jurídic de les entitats locals.  
Decret legislatiu 2/2003, de 28 d'abril, pel qual s'aprova el text refós de la Llei municipal i de règim local de Catalunya.  
Llei 7/1985, de 2 d'abril, reguladora de les bases del règim local.  
Reial decret legislatiu 2/2004, de 5 de març, pel qual s'aprova el text refós de la Llei reguladora de les hisendes locals.  
Reial decret 500/1990, de 20 d’abril, pel qual es desenvolupa el capítol primer del títol sisè de la llei 39/1998, de 28 de desembre, reguladora de les hisendes locals, en matèria de pressupostos.  
Bases d’execució del pressupost 2025 del Consell Comarcal de l’Alt Penedès.
Pla estratègic de subvencions 2025-2027 del Consell Comarcal de l’Alt Penedès.
  
Vist que l’adopció d’aquest acord és competència d’aquesta Junta de Govern en virtut de les delegacions expressament delegades per Decret de la Presidència núm. DEC-0079-2023, de 18 de juliol de 2023, del qual es va donar compte en la sessió extraordinària el Ple del Consell Comarcal de 27 de juliol de 2023.

S’ACORDA:

Primer.- APROVAR l’atorgament d’una subvenció, per concessió directa sense conveni de col·laboració, a favor de Les Cabanyes FC, amb NIF G61193728, per un import de 10.000,00€  destinada a finançar l’adquisició de maquinària, estris i equips de processament tecnològic, d’acord amb les prescripcions contingudes en l’ordenança general de subvencions (exp. G5054-000082/2025).

Segon.- APROVAR una bestreta del 100% de la subvenció atorgada.

Tercer.- AUTORITZAR i DISPOSAR la despesa, RECONÈIXER l’obligació i ORDENAR el pagament per import de 10.000,00€ amb càrrec a l’aplicació pressupostària  920.78000 “Transferència a entitats, foment actuacions socials, esportives i culturals mitjançant inversions” del pressupost de l’exercici 2025.

Quart.- APROVAR les condicions a què queda subjecte la present subvenció i que es concreten en els punts següents:
1. La subvenció per import de 10.000,00€ es destinarà a finançar les despeses que es produeixin durant l’execució de les accions previstes per modernitzar les instal·lacions i processos formatius del futbol base del FC Les Cabanyes mitjançant la incorporació de tecnologies digitals. L’objectiu és millorar l’experiència formativa, optimitzar l’anàlisi esportiva i facilitar la gestió dels equips formatius. Digitalització i aplicatiu tecnològic per a la millora en la formació de futbol base, la qual es durà a terme durant tot l’any 2025.
2. L’entitat beneficiària haurà de justificar la realització de l’activitat com a  màxim el dia 31 de gener de 2026 mitjançant la presentació del compte justificatiu, amb els corresponents documents que acreditin la despesa realitzada.
3. L’entitat beneficiària de la subvenció concedida, s’obliga a presentar certificats conforme es troba al corrent en el compliment de les obligacions tributàries o davant la Seguretat Social imposades per les disposicions vigents, en la forma que es determini reglamentàriament.
4. L’entitat beneficiària de la subvenció concedida, s’obliga a executar les activitats subvencionades de conformitat amb el principis de bona administració, bona fe i presumpció de legalitat, així com la seva justificació.
5. L’entitat beneficiària de la subvenció està obligada a sotmetre’s a les actuacions de comprovació i de control financer que realitzi la intervenció del Consell Comarcal, i a aportar tota la informació que els sigui requerida en l’exercici de les actuacions anteriors i en relació ala subvenció concedida.
6. Els documents de qualsevol mena justificatius de l’aplicació dels fons rebuts, s’hauran de conservar per un període no inferior a 6 anys, comptadors des de la finalització del termini de presentació de la justificació.
7. L’entitat beneficiària haurà de fer constar la col·laboració del Consell Comarcal en l’execució de l‘activitat.
8. L’entitat beneficiària haurà de donar publicitat de la subvenció i ajudes rebudes per mitjans electrònics, en base a  allò establert a la Llei 19/2013 i la Llei 19/2014.
9. La subvenció atorgada serà compatible amb qualsevol altra concedida per altres administracions o ens púbics o privats. Tanmateix, l’import total de les subvencions rebudes per la mateixa finalitat no podran superar el cost total de l’activitat a justificar.
10. La subvenció s’entendrà acceptada si l’entitat beneficiària no manifesta expressament les seves objeccions en el termini de 10 dies, comptadors des de la data de la notificació de la present resolució.
11. En tot allò no previst en la present resolució s’estarà al que estableix l’ordenança general de subvencions, la llei general de subvencions i els seu reglament de desenvolupament.

Cinquè.- NOTIFICAR el present acord a l’entitat interessada.

Sisè.- ENVIAR el text de la present resolució que té el caràcter de bases reguladores i les dades estructurades de la convocatòria a la Base de Dades Nacional de Subvencions, en compliment d’allò disposat a l’article 20.8 de la LGS.

Setè.- DONAR trasllat de l’acord al Servei d’Esports i a la Intervenció i Tresoreria del Consell Comarcal, als efectes oportuns.

VOTACIÓ: L’acord és aprovat per unanimitat.”

	Vist i plau
El president 

Xavier Lluch i Llopart

